એટીએસને બાતમી મળી હતી કે, નિકોલ કુંજ મોલ પાસે કેટલાક લોકો નશીલા પદાર્થની હેરાફેરી કરવાના છે. જેથી એટીએસએ 11 જાન્યુઆરી 2012ના રોજ વોચ ગોઠવી હતી. ત્યારે જ ગાડીમાં ત્રણ યુવક ત્યાં આવ્યા હતા. પોલીસને તેમની હરકત શંકાસ્પદ જણાઇ હતી. જેથી પોલીસે ગાડી અટકાવી તલાસી લીધી હતી. જેમાં પોલીસને એક પેકેટ મળ્યું હતું. જેની તપાસ કરાવતા 495 ગ્રામ બ્રાઉન સુગર મળી આવ્યું હતું. જેની બજાર કિંમત 49.50 લાખ હતી. જેથી આ મામલે પોલીસે ભુપેન્દ્રસિંહ ગુલાબસિંહ રઘુવંશી, શિવાજી ભેરૂલાલ પુરાશીયા જાતે ધોબી, માનસિંહ રામકિશનજી ગાયરાને ઝડપી પાડ્યા હતા. જ્યારે કાળુસિંહ પુરસિંહ સોઢિયા (મધ્યપ્રદેશ)ને ભાગેડુ આરોપી તરીકે દર્શાવવામાં આવ્યો હતો. આ કેસમાં આરોપીઓ સામે ગ્રામ્ય કોર્ટમાં ચાર્જશીટ કરવામાં આવી હતી.